Siglufjörður skartaði sínu fegursta í dag laugardag , glampandi sólskin og hiti þrátt fyrir að þokuslæða lokaði fjarðarmynninu . Sunnan andvari hélt slæðunni þar kyrri svo hún angraði engan . Það var býsna mikið um að vera bæði á Torginu og á svæðinu við höfnina hjá Hannes Boy Café , og Harbor Café hjá Valgeir . Það mátti vart sjá muninn á hvoru svæðinu var fjölmennara , á Torginu eða á hafnarsvæðinu milli klukkan 15:00 og 17:00 þegar þessar myndir hér voru teknar .